title: Decizia (UE) 2017/1717 a Parlamentului European din 27 aprilie 2017 privind descărcarea de gestiune pentru execuția bugetului Oficiului European de Poliție (Europol) aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/313

         DECIZIA (UE) 2017/1717 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Oficiului European de Poliție (Europol) aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Oficiului European de Poliție pentru exercițiul financiar 2015,

               —

               având în vedere Raportul Curții de Conturi privind conturile anuale ale Oficiului European de Poliție pentru exercițiul financiar 2015, însoțit de răspunsul oficiului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a oficiului în ceea ce privește execuția bugetară pentru exercițiul financiar 2015 (05873/2017 – C8-0070/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (4), în special articolul 43,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0107/2017),

               1.

               acordă directorului Oficiului European de Poliție descărcarea de gestiune pentru execuția bugetului oficiului aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Oficiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 198.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 121, 15.5.2009, p. 37.

      (5)  JO L 328, 7.12.2013, p. 42.


title: Decizia (PESC) 2015/2051 a Consiliului din 16 noiembrie 2015 de modificare a Deciziei 2013/730/PESC de sprijinire a activităților SEESAC de dezarmare și control al armelor în Europa de Sud-Est în cadrul Strategiei UE de combatere a acumulării ilicite și a traficului ilicit de SALW, precum și de muniție aferentă

text:
               17.11.2015

               RO

               Jurnalul Oficial al Uniunii Europene

               L 300/19

         DECIZIA (PESC) 2015/2051 A CONSILIULUI
   din 16 noiembrie 2015
   de modificare a Deciziei 2013/730/PESC de sprijinire a activităților SEESAC de dezarmare și control al armelor în Europa de Sud-Est în cadrul Strategiei UE de combatere a acumulării ilicite și a traficului ilicit de SALW, precum și de muniție aferentă
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Decizia 2013/730/PESC a Consiliului (1) prevede că Uniunea contribuie la Proiectul Biroului de control pentru Europa de Sud-Est și de Est asupra armelor de calibru mic și a armamentului ușor (SEESAC) privind reducerea amenințării proliferării ilicite și a traficului ilicit de arme de calibru mic și armament ușor (SALW) și de muniție aferentă în Europa de Sud-Est.

               (2)

               Proiectul sprijinit prin Decizia 2013/730/PESC vizează, printre alte aspecte, îmbunătățirea dispozițiilor în materie de securitate și a gestionării depozitelor de arme și muniții convenționale („componenta privind securitatea depozitării”).

               (3)

               La punctul 3.1 din anexa la Decizia 2013/730/PESC, Bosnia și Herțegovina, Kosovo (2), Republica Moldova, Muntenegru, Serbia și fosta Republică iugoslavă a Macedoniei (FYROM) sunt desemnate ca beneficiari ai componentei privind securitatea depozitării, dar nu și Albania.

               (4)

               Potrivit agenției de implementare a SEESAC și cu acordul autorităților albaneze, este necesar ca Albania să beneficieze de componenta privind securitatea depozitării și finanțarea necesară este disponibilă în temeiul Deciziei 2013/730/PESC.

               (5)

               Decizia 2013/730/PESC ar trebui, prin urmare, să fie modificată, în scopul includerii Albaniei în calitate de beneficiar al componentei privind securitatea depozitării,

         ADOPTĂ PREZENTA DECIZIE:
   Articolul 1
   Punctul 3.1 din anexa la Decizia 2013/730/PESC se înlocuiește cu următorul text:

      „3.1.   Sporirea securității depozitelor prin îmbunătățirea infrastructurii și dezvoltarea capacităților

      Obiectiv
      Această activitate va reduce amenințarea proliferării și traficului ilicit de SALW și muniție aferentă prin îmbunătățirea dispozițiilor în materie de securitate și a gestionării depozitelor de arme și muniții convenționale în Albania, Bosnia și Herțegovina, Kosovo (*), Republica Moldova, Muntenegru, Serbia și FYROM.
      Descriere
      Punerea în aplicare cu succes a Deciziei 2010/179/PESC a Consiliului cu o dublă abordare privind (1) îmbunătățirea securității locurilor de depozitare în trei țări (3) și (2) consolidarea capacității personalului responsabil de gestionarea depozitelor (4) a sporit în mod semnificativ dispozițiile privind securitatea și a redus riscul proliferării nedorite a depozitelor de SALW și muniție aferentă. Pornind de la aceste realizări, a doua etapă a proiectului va continua să îmbunătățească securitatea depozitelor de arme și muniții în Europa de Sud-Est, asigurând în continuare asistență specifică de natură tehnică și în materie de infrastructură, în conformitate cu standardele internaționale și cu cele mai bune practici internaționale. Activitățile proiectului vor asigura sprijin ministerelor apărării din Albania, Bosnia și Herțegovina, Republica Moldova, Muntenegru și FYROM, precum și ministerelor de interne din Republica Serbia, FYROM și Kosovo (*), prin achiziționarea și instalarea echipamentului necesar pentru securizarea depozitelor de arme și muniții. În plus, dacă este cazul, se va asigura formarea personalului responsabil de gestionarea depozitelor. Depozitele în care se va îmbunătăți securitatea vor fi selectate pe baza unei evaluări a priorităților, precum și a riscurilor de securitate pe care le presupun.
      În special, proiectul are în vedere următoarele activități:

                  —

                  Albania: actualizări de securitate ale depozitelor de muniții și arme convenționale ale Ministerului Apărării (până la 2), inclusiv prin instalarea și/sau refacerea împrejmuirii și a iluminării perimetrului, a sistemelor de alarmă împotriva intrușilor, a sistemului de televiziune în circuit închis (CCTV) și a echipamentelor de telecomunicații.

                  —

                  Bosnia și Herțegovina: actualizări de securitate ale depozitelor de muniții și arme convenționale ale Ministerului Apărării, inclusiv prin instalarea și/sau refacerea împrejmuirii și a iluminatului perimetrului, a sistemelor de alarmă împotriva intrușilor, a sistemului de televiziune în circuit închis (CCTV) și a echipamentelor de telecomunicații, completând activitatea privind siguranța depozitelor desfășurată de PNUD și OSCE.

                  —

                  Kosovo (*): îmbunătățirea capacităților Departamentului de Poliție de gestionare a depozitelor prin formare și evaluarea situației actuale. Renovarea unui mic depozit local de SALW și muniții.

                  —

                  FYROM: actualizare de securitate a depozitului central (Orman) al Ministerului de Interne prin achiziționarea de echipamente de securitate și punerea în aplicare a actualizărilor infrastructurii, inclusiv refacerea împrejmuirii; echipamentul CCTV și iluminatul, precum și uși noi de securitate pentru clădiri de depozitare. Actualizarea de securitate a depozitului central al forțelor armate din FYROM prin achiziționarea și instalarea supravegherii video și îmbunătățirea securității împrejmuirii și a clădirilor prin repararea gardurilor, instalarea unor porți noi de intrare și refacerea ușilor de securitate ale magaziilor de muniții.

                  —

                  Republica Moldova: actualizări de securitate la Depozitul Central de Arme și Muniții (DCAM) al Ministerului Afacerilor Interne, inclusiv instalarea unor garduri de securitate, sisteme de control la intrare și achiziționarea unui registru electronic al armelor.

                  —

                  Muntenegru: îmbunătățiri fizice ale depozitului de muniție Brezovik, inclusiv îmbunătățiri generale ale infrastructurii de securitate a depozitării. Dezvoltarea unui registru central al armelor și munițiilor depozitate.

                  —

                  Serbia: actualizare de securitate la principalul depozit de SALW al Ministerului de Interne, inclusiv supraveghere video și controlul accesului.

                  —

                  Formare regională privind gestionarea depozitelor: de pus în aplicare atât la nivel regional (anual), cât și la nivel național (atunci când este necesar).

            Rezultatele proiectului și indicatori de punere în aplicare:
      Proiectul va avea drept rezultat îmbunătățirea securității în Europa de Sud-Est prin reducerea riscului de comerț ilicit prin:

                  —

                  Sporirea securității depozitelor SALW din Albania (până la 2), BiH (4), Kosovo (*) (1), Republica Moldova (2), Muntenegru (1), Serbia (1) și FYROM (2) prin actualizări ale infrastructurii, măsurabile și orientate spre securitate.

                  —

                  Sporirea capacității de personal pentru asigurarea securității depozitelor prin formare pentru cel puțin 60 de membri ai personalului din țările beneficiare în cadrul a trei ateliere și prin furnizarea de formare specifică la nivel național.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 16 noiembrie 2015.

            Pentru Consiliu

            Președintele

         F. MOGHERINI

      (1)  Decizia 2013/730/PESC a Consiliului din 9 decembrie 2013 de sprijinire a activităților SEESAC de dezarmare și control al armelor în Europa de Sud-Est în cadrul Strategiei UE de combatere a acumulării ilicite și a traficului ilicit de SALW, precum și de muniție aferentă (JO L 332, 11.12.2013, p. 19).

      (2)  Această desemnare nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovo.

      (3)  În Croația, a fost îmbunătățită securitatea Depozitului Central de Arme MURAT al Ministerului de Interne prin instalarea supravegherii video; în Bosnia și Herțegovina, au fost instalate 41 de uși de securitate și a fost întărită securitatea la patru depozite de SALW și muniții ale Ministerului Apărării; a fost actualizată securitatea la depozitul de muniții TARAS al Ministerului Apărării din Muntenegru, în conformitate cu standardele internaționale de securitate.

      (4)  S-a elaborat un curs de gestionare a depozitelor și, în total, au fost instruiți în gestionarea depozitelor 58 de funcționari la nivel operațional din cadrul ministerelor apărării, al forțelor armate și al ministerelor de interne din Bosnia și Herțegovina, Croația, FYROM, Muntenegru și Serbia.


title: Decizia 2011/423/PESC a Consiliului din 18 iulie 2011 privind măsuri restrictive împotriva Sudanului și a Sudanului de Sud și de abrogare a Poziției comune 2005/411/PESC

text:
               19.7.2011

               RO

               Jurnalul Oficial al Uniunii Europene

               L 188/20

         DECIZIA 2011/423/PESC A CONSILIULUI
   din 18 iulie 2011
   privind măsuri restrictive împotriva Sudanului și a Sudanului de Sud și de abrogare a Poziției comune 2005/411/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 30 mai 2005, Consiliul a adoptat Poziția comună 2005/411/PESC (1) privind adoptarea unor măsuri restrictive împotriva Sudanului. Poziția comună 2005/411/PESC a integrat într-un singur instrument juridic măsurile impuse prin Poziția comună 2004/31/PESC (2) și măsurile care urmau a fi impuse în temeiul Rezoluției Consiliului de Securitate al Organizației Națiunilor Unite 1591 (2005) [„RCSONU 1591 (2005)”].

               (2)

               Domeniul de aplicare al măsurilor restrictive impuse prin Poziția comună 2005/411/PESC ar trebui să fie adaptat, iar poziția comună respectivă ar trebui să fie înlocuită.

               (3)

               Procedura de modificare a anexei la prezenta decizie ar trebui să cuprindă o cerință de a comunica persoanelor și entităților desemnate motivele includerii lor pe listă, astfel cum au fost transmise de comitetul de sancțiuni instituit în temeiul RCSONU 1591 (2005), pentru a li se oferi posibilitatea de a prezenta observații. În cazul în care se transmit observații sau se prezintă dovezi substanțiale noi, Consiliul ar trebui să își reexamineze decizia în funcție de acestea și să informeze în consecință persoana sau entitatea în cauză.

               (4)

               Prezenta decizie respectă drepturile fundamentale și principiile consacrate în special în Carta drepturilor fundamentale a Uniunii Europene, mai ales dreptul la o cale de atac eficientă și la un proces echitabil, dreptul la proprietate și dreptul la protecția datelor cu caracter personal. Prezenta decizie ar trebui aplicată în conformitate cu aceste drepturi și principii.

               (5)

               Prezenta decizie respectă de asemenea pe deplin obligațiile care le revin statelor membre în temeiul Cartei Națiunilor Unite și caracterul obligatoriu din punct de vedere juridic al rezoluțiilor Consiliului de Securitate al Organizației Națiunilor Unite.

               (6)

               Măsurile de punere în aplicare ale Uniunii sunt prevăzute de Regulamentul (CE) nr. 131/2004 al Consiliului din 26 ianuarie 2004 de impunere a unor măsuri restrictive împotriva Sudanului (3) și de Regulamentul (CE) nr. 1184/2005 al Consiliului din 18 iulie 2005 de impunere a anumitor măsuri restrictive specifice îndreptate împotriva anumitor persoane care obstrucționează procesul de pace și încalcă dreptul internațional în conflictul din regiunea Darfur din Sudan (4),

         ADOPTĂ PREZENTA DECIZIE:
   Articolul 1
   În conformitate cu Rezoluția Consiliului de Securitate al Organizației Națiunilor Unite (RCSONU) 1591 (2005), trebuie impuse măsuri restrictive, astfel cu sunt prevăzute la articolul 2 alineatul (1) și la articolul 3 alineatul (1) din prezenta decizie, împotriva persoanelor care împiedică procesul de pace, constituie o amenințare la adresa stabilității în Darfur și în regiune, încalcă dreptul internațional umanitar sau dreptul internațional al drepturilor omului sau comit alte atrocități, încalcă embargoul asupra armelor și/sau se fac responsabile de survolări militare cu caracter ofensiv în regiunea Darfur și deasupra acesteia, astfel cum au fost desemnate de comitetul înființat în temeiul punctului 3 din RCSONU 1591 (2005) („comitetul de sancțiuni”).
   Numele persoanelor în cauză figurează în anexa la prezenta decizie.
   Articolul 2
   (1)   Statele membre iau măsurile necesare pentru a preveni intrarea sau tranzitul pe teritoriul lor al persoanelor menționate la articolul 1.
   (2)   Un stat membru nu este obligat, în temeiul alineatului (1), să refuze intrarea pe teritoriul său a propriilor resortisanți.
   (3)   Alineatul (1) nu se aplică în cazul în care comitetul de sancțiuni stabilește că respectiva călătorie este justificată de motive umanitare, inclusiv obligații religioase, sau în cazul în care acesta hotărăște că o derogare ar favoriza realizarea obiectivelor rezoluțiilor Consiliului de Securitate al Organizației Națiunilor Unite, și anume instaurarea păcii și a stabilității în Sudan și în regiune.
   (4)   În cazul în care, în temeiul alineatului (3), un stat membru autorizează intrarea sau tranzitul pe teritoriul său al persoanelor indicate de comitetul de sancțiuni, această autorizare se limitează la obiectivul pentru care este acordată și la persoanele pe care le privește.
   Articolul 3
   (1)   Sunt înghețate toate fondurile, celelalte active financiare și resurse economice aflate în posesia sau sub controlul direct sau indirect al persoanelor menționate la articolul 1 sau care sunt deținute de entități aflate în posesia sau sub controlul direct sau indirect al acestor persoane sau al oricăror persoane care acționează în numele lor sau la instrucțiunile acestora, astfel cum sunt identificate în anexă.
   (2)   Nu se pune la dispoziția acestor persoane sau entități, direct sau indirect, sau nu se utilizează în beneficiul acestora niciun fond, niciun bun financiar sau nicio resursă economică.
   (3)   Pot fi acordate derogări pentru fonduri, alte active financiare și resurse economice care:

               (a)

               sunt necesare pentru cheltuielile de bază, inclusiv pentru plata produselor alimentare, a chiriilor sau a ipotecilor, a medicamentelor și a tratamentelor medicale, a impozitelor, a primelor de asigurare și a facturilor la serviciile de utilități publice;

               (b)

               sunt destinate exclusiv plății de onorarii rezonabile și rambursării cheltuielilor legate de prestarea unor servicii juridice;

               (c)

               sunt destinate exclusiv plății unor onorarii și comisioane corespunzătoare păstrării sau gestionării curente a fondurilor, a altor active financiare și resurse economice înghețate, în conformitate cu legislația națională,
               după notificarea comitetului de sancțiuni de către statul membru în cauză cu privire la intenția sa de a autoriza, după caz, accesul la astfel de fonduri, alte active financiare și resurse economice și în lipsa unei decizii defavorabile din partea comitetului de sancțiuni în termen de două zile lucrătoare de la această notificare;

               (d)

               sunt necesare pentru cheltuieli neprevăzute, după notificarea de către statul membru în cauză și cu aprobarea comitetului de sancțiuni;

               (e)

               fac obiectul unui privilegiu sau al unei hotărâri judecătorești, administrative sau arbitrale, caz în care fondurile, celelalte active financiare și resurse economice pot fi utilizate în acest scop, cu condiția ca privilegiul sau hotărârea să fie anterioare datei RCSONU 1591 (2005) și să nu fie în beneficiul unei persoane sau al unei entități prevăzute de prezentul articol, după notificarea comitetului de sancțiuni de către statul membru în cauză.

         (4)   Alineatul (2) nu se aplică sumelor vărsate în conturile înghețate reprezentând:

               (a)

               dobânzi sau alte venituri generate de conturile respective; sau

               (b)

               plăți cuvenite în temeiul unor contracte, acorduri sau obligații care au fost încheiate sau au survenit anterior datei la care aceste conturi au devenit obiectul măsurilor restrictive,

         cu condiția ca orice astfel de dobânzi, alte venituri și plăți să facă în continuare obiectul alineatului (1).
   Articolul 4
   (1)   Se interzice vânzarea, furnizarea, transferul sau exportul în Sudan sau în Sudanul de Sud de armament și de materiale conexe de orice tip, inclusiv arme și muniții, vehicule și echipamente militare, echipamente paramilitare și piese de schimb pentru cele menționate anterior, efectuate de către resortisanți ai statelor membre sau de pe teritoriul statelor membre, sau utilizând aeronave înmatriculate în statele membre sau nave care arborează pavilionul acestora, indiferent dacă acestea provin sau nu de pe teritoriul statelor membre.
   (2)   De asemenea, se interzice:

               (a)

               furnizarea, în mod direct sau indirect, către orice persoană fizică sau juridică, entitate sau organism din Sudan sau din Sudanul de Sud sau în scopul utilizării în Sudan sau în Sudanul de Sud, de asistență tehnică, de servicii de brokeraj sau de alte servicii legate de produsele menționate la alineatul (1) sau legate de furnizarea, de fabricarea, de întreținerea și de utilizarea respectivelor produse;

               (b)

               furnizarea, în mod direct sau indirect, către orice persoană fizică sau juridică, entitate sau organism din Sudan sau din Sudanul de Sud sau în scopul utilizării în Sudan sau în Sudanul de Sud, de finanțare sau de asistență financiară în legătură cu produsele menționate la alineatul (1), incluzând în special granturi, împrumuturi și asigurări ale creditelor de export pentru vânzarea, furnizarea, transferul sau exportul respectivelor produse sau pentru furnizarea de asistență tehnică aferentă, de servicii de brokeraj sau de alte servicii;

               (c)

               participarea în cunoștință de cauză și deliberată la activități care au drept scop sau efect eludarea interdicțiilor menționate la litera (a) sau (b).

         Articolul 5
   (1)   Articolul 4 nu se aplică în cazul:

               (a)

               vânzării, furnizării, transferului sau exportului de echipamente militare neletale destinate exclusiv scopurilor umanitare, de monitorizare a respectării drepturilor omului sau de protecție sau destinate programelor de consolidare a instituțiilor ale Organizației Națiunilor Unite (ONU), ale Uniunii Africane, ale Uniunii Europene sau de materiale destinate operațiunilor de gestionare a crizei derulate de Uniunea Europeană, de Organizația Națiunilor Unite și de Uniunea Africană;

               (b)

               vânzării, furnizării, transferului sau exportului de vehicule care nu sunt destinate luptei, care au fost fabricate sau echipate cu materiale care oferă protecție balistică și care sunt destinate exclusiv folosirii pentru protejarea personalului Uniunii Europene și al statelor sale membre în Sudan sau în Sudanul de Sud;

               (c)

               furnizării de asistență tehnică, de servicii de brokeraj și de alte servicii legate de astfel de echipamente sau de astfel de programe și operații;

               (d)

               acordării unei finanțări și a unui ajutor financiar în legătură cu astfel de echipamente sau cu astfel de programe și operațiuni;

               (e)

               vânzării, furnizării, transferului sau exportului de echipamente de deminare și de materiale folosite în operațiuni de deminare;

               (f)

               furnizării de asistență tehnică, de servicii de brokeraj sau de alte servicii și de asistență financiară, și în cazul vânzărilor, transferului de materiale sau exporturilor în sprijinul punerii în aplicare a Acordului global de pace;

               (g)

               vânzării, furnizării, transferului și exportului de echipamente militare neletale destinate exclusiv sprijinirii procesului de reformă al sectorului de securitate din Sudanul de Sud, precum și în cazul furnizării de finanțare, asistență financiară sau asistență tehnică aferentă acestor echipamente,

         cu condiția ca aceste livrări să fi fost aprobate în prealabil de către autoritatea competentă a statului membru în cauză.
   (2)   Articolul 4 nu se aplică nici în cazul articolelor de îmbrăcăminte de protecție, inclusiv veste antiglonț și căști militare, exportate temporar în Sudan sau în Sudanul de Sud de personalul Organizației Națiunilor Unite, personalul Uniunii Europene sau personalul statelor sale membre, de reprezentanții mass-media, de personalul umanitar, de personalul de asistență pentru dezvoltare și de personalul asociat, exclusiv pentru uzul personal al acestora.
   (3)   Statele membre analizează de la caz la caz livrările efectuate în temeiul prezentului articol, ținând seama pe deplin de criteriile stabilite în Poziția comună 2008/944/PESC a Consiliului din 8 decembrie 2008 de definire a normelor comune care reglementează controlul exporturilor de tehnologie și echipament militar (5). Statele membre solicită garanții adecvate pentru a evita folosirea abuzivă a autorizațiilor acordate în temeiul prezentului articol și, după caz, iau măsuri pentru repatrierea echipamentelor.
   Articolul 6
   Consiliul întocmește lista din anexă și aplică orice modificări atunci când comitetul de sancțiuni consideră necesar acest lucru.
   Articolul 7
   (1)   În cazul în care Consiliul de Securitate al Organizației Națiunilor Unite sau comitetul de sancțiuni include pe listă o persoană sau o entitate, Consiliul include persoana sau entitatea respectivă în anexă. Consiliul comunică decizia sa, inclusiv justificarea includerii persoanei sau entității vizate, fie direct, dacă dispune de adresa acesteia, fie prin publicarea unui anunț, oferind persoanei sau entității în cauză posibilitatea de a prezenta observații.
   (2)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana sau entitatea în cauză.
   Articolul 8
   (1)   Anexa cuprinde motivele includerii pe listă a persoanelor și entităților, astfel cum au fost puse la dispoziție de către Consiliul de Securitate al Organizației Națiunilor Unite sau de către comitetul de sancțiuni.
   (2)   De asemenea, anexa cuprinde, în cazul în care sunt disponibile, informații furnizate de Consiliul de Securitate sau de comitetul de sancțiuni, necesare în vederea identificării persoanelor sau entităților în cauză. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul de pașaport și de carte de identitate, sexul, adresa (dacă este cunoscută) și funcția sau profesia. În ceea ce privește entitățile, astfel de informații pot cuprinde numele, locul și data înregistrării, numărul de înregistrare și sediul. În anexă se menționează și data desemnării de către Consiliul de Securitate sau de către comitetul de sancțiuni.
   Articolul 9
   (1)   Măsurile menționate la articolele 2 și 3 se reexaminează până la 19 iulie 2012, având în vedere hotărârile Consiliului de Securitate al Organizației Națiunilor Unite cu privire la situația din Sudan.
   (2)   Măsurile menționate la articolul 4 se reexaminează până la data menționată la alineatul (1) din prezentul articol și, ulterior, o dată la douăsprezece luni. Aceste măsuri se abrogă în cazul în care Consiliul consideră că obiectivele lor au fost atinse.
   Articolul 10
   Poziția comună 2005/411/PESC se abrogă.
   Articolul 11
   Prezenta decizie intră în vigoare la data adoptării.

      Adoptată la Bruxelles, 18 iulie 2011.

            Pentru Consiliu

            Președintele

         C. ASHTON

      (1)  JO L 139, 2.6.2005, p. 25.

      (2)  JO L 6, 10.1.2004, p. 55.

      (3)  JO L 21, 28.1.2004, p. 1.

      (4)  JO L 193, 23.7.2005, p. 9.

      (5)  JO L 335, 13.12.2008, p. 99.

      ANEXĂ

         LISTA PERSOANELOR ȘI A ENTITĂȚILOR MENȚIONATE LA ARTICOLELE 1 ȘI 3

                  1.

                  Nume, prenume: ELHASSAN, Gaffar Mohamed
                  Alte informații: General de divizie și comandant al regiunii militare occidentale al forțelor armate sudaneze
                  Data desemnării de către ONU: 25 aprilie 2006

                  2.

                  Nume, prenume: HILAL, Sheikh Musa
                  Alte informații: Șef suprem al tribului Jalul din Darfurul de Nord
                  Data desemnării de către ONU: 25 aprilie 2006

                  3.

                  Nume, prenume: SHANT, Adam Yacub
                  Alte informații: Comandant al armatei de eliberare din Sudan
                  Data desemnării de către ONU: 25 aprilie 2006

                  4.

                  Nume, prenume: BADRI, Gabril Abdul Kareem
                  Alte informații: Comandant al operațiunilor Mișcării naționale pentru reformă și dezvoltare
                  Data desemnării de către ONU: 25 aprilie 2006


title: 2008/624/CE: Decizia Consiliului din 8 iulie 2008 de numire a patru membri și a patru membri supleanți francezi în cadrul Comitetului Regiunilor

text:
               30.7.2008

               RO

               Jurnalul Oficial al Uniunii Europene

               L 201/68

      DECIZIA CONSILIULUI

   din 8 iulie 2008
   de numire a patru membri și a patru membri supleanți francezi în cadrul Comitetului Regiunilor
   (2008/624/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului francez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un post de membru a devenit vacant ca urmare a decesului domnului Raymond FORNI. Trei posturi de membri au devenit vacante ca urmare a încheierii mandatelor domnului Jean PUECH, doamnei Juliette SOULABAILLE și domnului Michel THIERS. Două posturi de membri supleanți în cadrul Comitetului Regiunilor au devenit vacante ca urmare a încheierii mandatelor doamnei Carola JORDA-DEDIEU și domnului Jean-Pierre TEISSEIRE. Două posturi de membri supleanți în cadrul Comitetului Regiunilor au devenit vacante ca urmare a numirii domnului Pierre HUGON și a domnului Christophe ROUILLON în calitate de membri în cadrul Comitetului Regiunilor,

         DECIDE:
   Articolul 1
   Se numesc în cadrul Comitetului Regiunilor pentru perioada rămasă a mandatului, respectiv până la 25 ianuarie 2010:

               (a)

               în calitate de membri:

                           —

                           domnul Pierre HUGON, vice-président du Conseil général de la Loire (schimbare de mandat);

                           —

                           domnul Pierre MAILLE, président du Conseil général du Finistère;

                           —

                           domnul René SOUCHON, président du Conseil régional d’Auvergne;

                           —

                           domnul Christophe ROUILLON, maire de Coulaines (schimbare de mandat);
                           și

               (b)

               în calitate de membri supleanți:

                           —

                           domnul Jean-Michel DACLIN, adjoint au maire de Lyon;

                           —

                           doamna Rose-Marie FALCQUE, maire d’Azerailles;

                           —

                           doamna Rachel PAILLARD, maire de Bouzy;

                           —

                           domnul Jean-Louis TOURENNE, président du Conseil général d’Ille-et-Vilaine.

         Articolul 2
   Prezenta decizie produce efecte de la data adoptării.

      Adoptată la Bruxelles, 8 iulie 2008.

            Pentru Consiliu

            Președintele

         C. LAGARDE

      (1)  JO L 56, 25.2.2006, p. 75.


title: Decizia 2012/225/PESC a Consiliului din 26 aprilie 2012 de modificare a Deciziei 2010/232/PESC de reînnoire a măsurilor restrictive împotriva Birmaniei/Myanmar

text:
               27.4.2012

               RO

               Jurnalul Oficial al Uniunii Europene

               L 115/25

         DECIZIA 2012/225/PESC A CONSILIULUI
   din 26 aprilie 2012
   de modificare a Deciziei 2010/232/PESC de reînnoire a măsurilor restrictive împotriva Birmaniei/Myanmar
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 aprilie 2010, Consiliul a adoptat Decizia 2010/232/PESC (1).

               (2)

               Uniunea a urmărit cu respect și apreciere schimbările istorice din Birmania/Myanmar de-a lungul ultimului an și a încurajat continuarea reformelor vaste într-un parteneriat în dezvoltare cu actorii politici și ai societății civile. Uniunea a salutat măsurile concrete adoptate în acest scop.

               (3)

               Având în vedere aceste evoluții și ca mijloc de a încuraja procesul de reformă, ar trebui suspendate măsurile restrictive cu excepția embargoului asupra armelor și a embargoului asupra echipamentului care poate fi utilizat pentru represiune internă, care ar trebui menținute.

               (4)

               Decizia 2010/232/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 15 din Decizia 2010/232/PESC se înlocuiește cu următorul text:

      „Articolul 15
      (1)   Prezenta decizie intră în vigoare la data adoptării.
      (2)   Prezenta decizie se aplică până la 30 aprilie 2013.
      (3)   Măsurile menționate la articolele 3-13a se suspendă până la 30 aprilie 2013.”.

   Articolul 2
   Persoanele prevăzute în lista din anexă se elimină din lista persoanelor prevăzute în partea J a anexei II la Decizia 2010/232/PESC.
   Articolul 3
   Prezenta decizie intră în vigoare la data adoptării.

      Adoptată la Luxemburg, 26 aprilie 2012.

            Pentru Consiliu

            Președintele

         M. BØDSKOV

      (1)  JO L 105, 27.4.2010, p. 22.

      ANEXĂ

         Persoanele menționate la articolul 2

                  1.

                  Thidar Zaw

                  2.

                  Pye Phyo Tay Za

                  3.

                  Ohn

                  4.

                  Shwe Shwe Lin

                  5.

                  Nan Than Htwe a.k.a Nan Than Htay

                  6.

                  Nang Lang Kham a.k.a. Nan Lan Khan

                  7.

                  Lo Hsing-han

                  8.

                  San San Kywe

                  9.

                  Nandar Hlaing

                  10.

                  Aye Aye Maw

                  11.

                  Nan Mauk Loung Sai a.k.a. Nang Mauk Lao Hsai

                  12.

                  Than Than Nwe

                  13.

                  Nay Soe

                  14.

                  Theint Theint Soe

                  15.

                  Sabai Myaing

                  16.

                  Htin Htut

                  17.

                  Htay Htay Khine (Khaing)

                  18.

                  Sandar Tun

                  19.

                  Aung Zaw Naing

                  20.

                  Mi Mi Khaing

                  21.

                  Moe Mya Mya

                  22.

                  Thurane Aung a.k.a. Christopher Aung, Thurein Aung

                  23.

                  Khin Phyone

                  24.

                  Nyunt Nyunt Oo

                  25.

                  Myint Myint Aye

                  26.

                  Min Thein a.k.a. Ko Pauk

                  27.

                  Tin Tin Latt

                  28.

                  Wut Yi Oo

                  29.

                  Capitain Htun Zaw Win

                  30.

                  Yin Thu Aye

                  31.

                  Yi Phone Zaw


title: Decizia (PESC) 2016/2144 a Consiliului din 6 decembrie 2016 de modificare a Deciziei 2013/255/PESC privind măsuri restrictive împotriva Siriei

text:
               7.12.2016

               RO

               Jurnalul Oficial al Uniunii Europene

               L 332/22

         DECIZIA (PESC) 2016/2144 A CONSILIULUI
   din 6 decembrie 2016
   de modificare a Deciziei 2013/255/PESC privind măsuri restrictive împotriva Siriei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2013/255/PESC a Consiliului din 31 mai 2013 privind măsuri restrictive împotriva Siriei (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 mai 2013, Consiliul a adoptat Decizia 2013/255/PESC.

               (2)

               Având în vedere criza umanitară continuă din Siria și rolul esențial al actorilor Uniunii în abordarea nevoilor umanitare ale poporului sirian, este important ca activitățile umanitare și de asistență pentru civili să continue în Siria. Achiziționarea de combustibil este o cerință operațională pentru furnizarea ajutorului și asistenței umanitare către populația civilă în Siria. Evoluțiile situației operaționale din Siria au arătat că sistemul actual pentru acordarea de licențe pentru achiziționarea de combustibil în Siria nu este suficient de practic.

               (3)

               Prin urmare, este necesar să se modifice derogările întemeiate pe motive umanitare și de asistență pentru civili de la restricțiile privind achiziționarea sau transportul de produse petroliere în Siria, astfel încât să se prevadă un regim de autorizare care să reflecte mai bine condițiile operaționale.

               (4)

               În plus și în același scop, este de asemenea necesar să se modifice derogările din motive umanitare de la restricțiile privind înghețarea fondurilor și a resurselor economice.

               (5)

               Respectivele modificări nu afectează în niciun fel respectarea Regulamentului (CE) nr. 2580/2001 al Consiliului (2), a Regulamentului (CE) nr. 881/2002 al Consiliului (3) și nici a Regulamentului (UE) 2016/1686 al Consiliului (4).

               (6)

               Se impune ca Uniunea să acționeze în continuare pentru a pune în aplicare anumite măsuri.

               (7)

               Decizia 2013/255/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/255/PESC se modifică după cum urmează:

               1.

               La articolul 5, se adaugă următoarele alineate:
               „(3)   Interdicțiile de la alineatele (1) și (2) nu se aplică achiziționării sau transportului în Siria de produse petroliere sau finanțării ori asistenței financiare asociate, efectuate de către organisme publice sau persoane juridice ori entități care primesc finanțare publică din partea Uniunii sau a statelor membre pentru a furniza ajutor umanitar în Siria sau asistență populației civile în Siria, cu condiția ca aceste produse să fie achiziționate sau transportate cu scopul unic de a furniza ajutor umanitar în Siria sau asistență populației civile din Siria.
               (4)   Interdicțiile prevăzute la alineatele (1) și (2) nu se aplică achiziționării sau transportului de produse petroliere de către o misiune diplomatică sau consulară, atunci când aceste produse sunt achiziționate sau transportate în scopuri oficiale ale misiunii.”

               2.

               Articolul 6 se înlocuiește cu următorul text:
               „Articolul 6
               (1)   Pentru a ajuta populația civilă în Siria în cazurile care nu intră sub incidența articolului 5 alineatul (3) și prin derogare de la articolul 5 alineatele (1) și (2), autoritățile competente ale unui stat membru pot autoriza, în termenii și condițiile generale și specifice pe care le consideră adecvate, achiziționarea sau transportul în Siria de produse petroliere și furnizarea de finanțare sau de asistență financiară asociată, cu condiția ca:

                           (a)

                           activitățile respective să aibă scopul unic de a oferi ajutor umanitar în Siria sau asistență populației civile în Siria; și

                           (b)

                           activitățile respective să nu încalce niciuna dintre interdicțiile prevăzute în prezenta decizie.

                     (2)   Statul membru în cauză informează celelalte state membre și Comisia în legătură cu orice autorizație acordată în temeiul prezentului articol, în termen de două săptămâni de la acordarea autorizației. Pentru autorizațiile acordate în temeiul alineatului (1), notificarea conține detalii cu privire la entitatea autorizată și la activitățile umanitare ale acesteia în Siria.”

               3.

               La articolul 28 alineatul (6), litera (e) se elimină.

               4.

               Se adaugă următorul articol:
               „Articolul 28a
               (1)   Interdicția prevăzută la articolul 28 alineatul (5) nu se aplică fondurilor sau resurselor economice care sunt puse la dispoziția persoanelor fizice sau juridice și a entităților enumerate în anexele I și II de către organisme publice sau de către persoane juridice ori entități care primesc finanțare publică pentru a furniza ajutor umanitar sau asistență populației civile din Siria, atunci când furnizarea unor astfel de fonduri sau resurse economice se face în conformitate cu articolul 5 alineatul (3).
               (2)   În cazurile care nu intră sub incidența alineatului (1) din prezentul articol și prin derogare de la articolul 28 alineatul (5), autoritățile competente ale unui stat membru pot autoriza punerea la dispoziție a anumitor fonduri sau resurse economice, în termenii și condițiile generale și specifice pe care le consideră adecvate, după ce au stabilit că punerea la dispoziție a fondurilor sau resurselor economice în cauză este necesară în scopul unic de a oferi ajutor umanitar în Siria sau asistență populației civile în Siria.
               (3)   Interdicția prevăzută la articolul 28 alineatul (5) nu se aplică fondurilor sau resurselor economice care sunt puse la dispoziția persoanelor fizice sau juridice ori a entităților enumerate în anexele I și II de către misiunile diplomatice și consulare atunci când furnizarea unor astfel de fonduri sau resurse economice se face în conformitate cu articolul 5 alineatul (4).
               (4)   Prin derogare de la articolul 28 alineatele (1) și (2), autoritatea competentă a statului membru poate autoriza deblocarea anumitor fonduri sau resurse economice înghețate, conform clauzelor și condițiilor generale și specifice pe care le consideră adecvate, după ce a stabilit că fondurile sau resursele economice în cauză sunt necesare în scopul unic de a furniza ajutor umanitar în Siria sau asistență populației civile în Siria. Fondurile sau resursele economice sunt deblocate în favoarea ONU în scopul acordării sau al facilitării acordării de asistență în Siria în conformitate cu Planul de intervenții umanitare în Siria sau cu orice plan ulterior coordonat de ONU.
               (5)   Statul membru în cauză informează celelalte state membre și Comisia în legătură cu orice autorizație acordată în temeiul alineatelor (2) și (4), în termen de două săptămâni de la acordarea autorizației.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 6 decembrie 2016.

            Pentru Consiliu

            Președintele

         P. KAŽIMÍR

      (1)  JO L 147, 1.6.2013, p. 14.

      (2)  Regulamentul (CE) nr. 2580/2001 din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (JO L 344, 28.12.2001, p. 70).

      (3)  Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (JO L 139, 29.5.2002, p. 9).

      (4)  Regulamentul (UE) 2016/1686 din 20 septembrie 2016 de instituire a unor măsuri restrictive suplimentare împotriva ISIL (Da'esh) și Al-Qaida și a persoanelor fizice și juridice, entităților sau organismelor asociate cu acestea (JO L 255, 21.9.2016, p. 1).


title: Decizia Consiliului din 21 decembrie 1999 privind aplicarea provizorie a Acordului sub forma unui schimb de scrisori dintre Comunitatea Europeană și Ucraina privind modificarea Acordului dintre Comunitatea Europeană și Ucraina privind comerțul cu produse textile

text:
               11/Volumul 20

               RO

               Jurnalul Ofícial al Uniunii Europene

               71

         31999D0871

               L 337/43

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 21 decembrie 1999
   privind aplicarea provizorie a Acordului sub forma unui schimb de scrisori dintre Comunitatea Europeană și Ucraina privind modificarea Acordului dintre Comunitatea Europeană și Ucraina privind comerțul cu produse textile
   (1999/871/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,
   având în vedere propunerea Comisiei,
   întrucât:

               (1)

               Comisia a negociat, în numele Comunității, un Acord sub forma unui schimb de scrisori între Comunitatea Europeană și Ucraina privind modificarea Acordului dintre Comunitatea Europeană și Ucraina privind comerțul cu produse textile.

               (2)

               Având în vedere dispozițiile privind creșterea contingentelor în 1999, prezentul acord sub forma unui schimb de scrisori trebuie aplicat cu titlu provizoriu, până la îndeplinirea procedurilor necesare încheierii sale, sub rezerva aplicării provizorii reciproce de către Ucraina,

         DECIDE:
   Articolul 1
   Acordul sub forma unui schimb de scrisori dintre Comunitatea Europeană și Ucraina privind modificarea Acordului dintre Comunitatea Europeană și Ucraina privind comerțul cu produse textile se aplică cu titlu provizoriu, până la încheierea sa formală, sub rezerva aplicării provizorii reciproce de către Ucraina (1).
   Textul acordului este atașat la prezenta decizie.
   Articolul 2
   Prezenta decizie este publicată în Jurnalul Oficial al Comunităților Europene.

   Prezenta decizie intră în vigoare în ziua următoare datei publicării în Jurnalul Oficial.

      Adoptată la Bruxelles, 21 decembrie 1999.

            Pentru Consiliu

            Președintele

         T. HALONEN

      (1)  Data de la care aplicarea provizorie va produce efecte va fi publicată în Jurnalul Oficial al Comunităților Europene, Seria C.


title: Decizia (PESC) 2016/476 a Consiliului din 31 martie 2016 de modificare a Deciziei 2013/183/PESC privind măsuri restrictive împotriva Republicii Populare Democrate Coreene

text:
               1.4.2016

               RO

               Jurnalul Oficial al Uniunii Europene

               L 85/38

         DECIZIA (PESC) 2016/476 A CONSILIULUI
   din 31 martie 2016
   de modificare a Deciziei 2013/183/PESC privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 aprilie 2013, Consiliul a adoptat Decizia 2013/183/PESC (1) care pune în aplicare, printre altele, Rezoluțiile 1718 (2006), 1874 (2009), 2087 (2013) și 2094 (2013) ale Consiliului de Securitate al Organizației Națiunilor Unite (denumite în continuare „RCSONU”).

               (2)

               La 2 martie 2016, Consiliul de Securitate al ONU a adoptat RCSONU 2270 (2016) în care își exprimă profunda îngrijorare cu privire la testul nuclear efectuat de Republica Populară Democrată Coreeană (denumită în continuare „RPDC”) la 6 ianuarie 2016, prin care se încalcă rezoluțiile relevante ale CSONU, condamnă în continuare lansarea efectuată de RPDC la 7 februarie 2016, pentru care a fost utilizată tehnologia rachetelor balistice și care a reprezentat o încălcare gravă a rezoluțiilor relevante ale CSONU, și stabilește că există în continuare o amenințare clară la adresa păcii și securității internaționale în regiune și în afara ei.

               (3)

               Exprimând profunda îngrijorare cu privire la faptul că vânzările de arme ale RPDC au generat venituri care sunt deturnate către dezvoltarea armelor nucleare și a rachetelor balistice, RCSONU 2270 (2016) hotărăște că restricțiile privind armele ar trebui să se aplice tuturor armelor și materialelor conexe, inclusiv armelor de calibru mic și armamentului ușor și materialelor conexe acestora. RCSONU 2270 (2016) extinde interdicțiile privind transferul și achiziționarea oricăror articole care ar putea contribui la dezvoltarea capacităților operaționale ale forțelor armate ale RPDC sau exporturile care sprijină sau consolidează capacitățile operaționale ale forțelor armate ale unui alt stat membru în afara RPDC.

               (4)

               RCSONU 2270 (2016) precizează că interdicția privind achiziționarea de asistență tehnică pentru arme nu permite statelor membre să se implice în găzduirea de formatori, consilieri și alți funcționari în scopuri de formare în domeniul militar, paramilitar sau polițienesc.

               (5)

               RCSONU 2270 (2016) prevede că interdicțiile privind transferul, achiziționarea și furnizarea de asistență tehnică în legătură cu anumite bunuri se aplică și în ceea ce privește expedierea articolelor către și dinspre RPDC pentru reparare, întreținere, recondiționare, testare, inginerie inversă și comercializare, indiferent dacă dreptul de proprietate sau de control este transferat, și subliniază faptul că măsurile de interdicție de acordare a vizelor se aplică, de asemenea, oricărei persoane care călătorește în scopurile menționate mai sus.

               (6)

               RCSONU 2270 (2016) extinde lista persoanelor și entităților cărora li se aplică măsurile de înghețare a activelor și de interdicție de acordare a vizelor și hotărăște că măsurile de înghețare a activelor se aplică cu privire la entități ale guvernului RPDC sau la Partidul Muncitorilor din Coreea, în cazul în care statul membru stabilește că acestea sunt asociate cu programul nuclear sau cu cel de rachete balistice al RPDC sau cu alte activități interzise prin rezoluțiile relevante ale CSONU.

               (7)

               Exprimând îngrijorarea cu privire la faptul că RPDC abuzează de privilegiile și imunitățile acordate în conformitate cu Convențiile de la Viena cu privire la relațiile diplomatice și cu privire la relațiile consulare, RCSONU 2270 (2016) hotărăște, de asemenea, adoptarea unor măsuri suplimentare care vizează să împiedice diplomați sau reprezentanți guvernamentali ai RPDC sau persoane fizice din state terțe să acționeze în numele sau conform instrucțiunilor unor persoane sau entități desemnate ori să participe la activități interzise.

               (8)

               RCSONU 2270 (2016) clarifică în continuare domeniul de aplicare al obligației ca statele membre să nu permită formarea specializată a resortisanților RPDC în anumite discipline sensibile.

               (9)

               RCSONU 2270 (2016) extinde de asemenea domeniul de aplicare al măsurilor aplicabile în sectorul transporturilor și în sectorul financiar.

               (10)

               RCSONU 2270 (2016) interzice achiziționarea anumitor minerale și exportul de carburant de aviație.

               (11)

               RCSONU 2270 (2016) extinde în continuare interdicțiile privind furnizarea de sprijin financiar pentru comerțul cu RPDC.

               (12)

               RCSONU 2270 (2016) reamintește faptul că Grupul de Acțiune Financiară Internațională (GAFI) a solicitat țărilor să aplice măsuri sporite de precauție și contramăsuri eficace pentru a-și proteja jurisdicțiile de activitatea financiară ilicită a RPDC și invită statele membre să aplice Recomandarea 7 a GAFI, nota sa interpretativă și orientările aferente pentru a pune în aplicare în mod eficace sancțiuni financiare punctuale legate de proliferare.

               (13)

               RCSONU 2270 (2016) subliniază, de asemenea, că măsurile impuse nu sunt menite să aibă consecințe umanitare defavorabile pentru populația civilă din RPDC sau să afecteze în mod negativ activitățile care nu sunt interzise prin rezoluțiile relevante ale CSONU și activitatea organizațiilor internaționale și a organizațiilor neguvernamentale care desfășoară activități de asistență și ajutor în RPDC în beneficiul populației civile din RPDC.

               (14)

               RCSONU 2270 (2016) exprimă angajamentul cu privire la o soluționare pașnică, pe cale diplomatică și politică, a acestei situații și reafirmă sprijinul pentru negocierile celor șase părți și solicită reluarea acestora.

               (15)

               RCSONU 2270 (2016) afirmă că acțiunile RPDC sunt evaluate în permanență și că CSONU este pregătit să consolideze, să modifice, să suspende sau să elimine măsurile, după cum ar putea fi necesar în funcție de respectarea obligațiilor de către RPDC, și este hotărât să ia măsuri suplimentare importante în eventualitatea unui alt test nuclear sau a unei alte lansări efectuate de RPDC.

               (16)

               Este necesară continuarea acțiunilor Uniunii în vederea punerii în aplicare a anumitor măsuri prevăzute în prezenta decizie.

               (17)

               Prin urmare, Decizia 2013/183/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/183/PESC se modifică după cum urmează:

               1.

               La articolul 1 alineatul (1), litera (e) se înlocuiește cu următorul text:

                           „(e)

                           orice alt articol care ar putea să contribuie la programul nuclear, la programul de rachete balistice sau la alte programe de arme de distrugere în masă ale RPDC, la activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016) sau prin prezenta decizie, sau la eludarea măsurilor impuse prin rezoluțiile CSONU sau prin prezenta decizie. Uniunea ia măsurile necesare în vederea stabilirii articolelor relevante care fac obiectul prezentei dispoziții.”

               2.

               La articolul 1 alineatul (1), se adaugă următoarea literă:

                           „(f)

                           orice alt articol, cu excepția alimentelor și a medicamentelor, în cazul în care statul membru stabilește că acest articol ar putea contribui în mod direct la dezvoltarea capacităților operaționale ale forțelor armate ale RPDC sau la exporturi care sprijină sau consolidează capacitățile operaționale ale forțelor armate ale unui alt stat în afara RPDC.”

               3.

               Se introduce următorul articol:
               „Articolul 1a
               (1)   Măsurile prevăzute la articolul 1 alineatul (1) litera (f) nu se aplică furnizării, vânzării sau transferului unui articol ori achiziționării sale în cazul în care:

                           (a)

                           statul membru constată că această activitate este destinată exclusiv unor scopuri umanitare sau exclusiv unor scopuri de subzistență care nu vor fi utilizate de persoane sau entități din RPDC pentru a genera venituri și, de asemenea, că nu are legătură cu nicio activitate interzisă prin RCSONU 1718 (2006), 1874 (2009), 2087 (2013), 2094 (2013), 2270 (2016) sau prin prezenta decizie, cu condiția ca statul membru să notifice în prealabil Comitetului de sancțiuni o astfel de constatare și, de asemenea, să informeze Comitetul de sancțiuni cu privire la măsurile luate pentru a preveni deturnarea articolului în aceste alte scopuri; sau

                           (b)

                           Comitetul de sancțiuni stabilește, de la caz la caz, că o anumită furnizare, vânzare sau transfer nu ar fi contrar obiectivelor RCSONU 1718 (2006), 1874 (2009), 2087 (2013), 2094 (2013) sau 2270 (2016).”

               4.

               Se introduce următorul articol:
               „Articolul 2a
               Achiziționarea de aur, minereu de titan, minereu de vanadiu și minerale din pământuri rare din RPDC de către resortisanți ai statelor membre sau prin intermediul navelor și aeronavelor care arborează pavilionul statelor membre este interzisă, indiferent dacă articolele achiziționate provin sau nu de pe teritoriul RPDC. Uniunea ia măsurile necesare în vederea stabilirii articolelor relevante care fac obiectul prezentei dispoziții.”

               5.

               Se introduc următoarele articole:
               „Articolul 4a
               (1)   Achiziționarea de cărbune, fier și minereu de fier din RPDC de către resortisanți ai statelor membre sau prin intermediul navelor și aeronavelor care arborează pavilionul statelor membre este interzisă, indiferent dacă articolele achiziționate provin sau nu de pe teritoriul RPDC. Uniunea ia măsurile necesare în vederea stabilirii articolelor relevante care fac obiectul prezentei dispoziții.
               (2)   Alineatul (1) nu se aplică în cazul cărbunelui despre care statul membru care face achiziția confirmă, pe baza unor informații credibile, că provine din afara RPDC și că a fost transportat prin RPDC exclusiv în vederea exportului din portul Rajin (Rason), cu condiția ca statul membru să notifice în prealabil Comitetului de sancțiuni și ca aceste tranzacții să nu aibă legătură cu generarea de venituri pentru programul nuclear sau cel de rachete balistice al RPDC sau pentru alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016) sau prin prezenta decizie.
               (3)   Alineatul (1) nu se aplică în cazul tranzacțiilor despre care se stabilește că sunt destinate exclusiv unor scopuri de subzistență și că nu au legătură cu generarea de venituri pentru programul nuclear sau cel de rachete balistice al RPDC sau pentru alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016) sau prin prezenta decizie.
               Articolul 4b
               (1)   Se interzice vânzarea sau furnizarea către RPDC de carburant de aviație, inclusiv benzină de aviație, carburant de tip nafta pentru turboreactoare, carburant de tip kerosen pentru turboreactoare și carburant de tip kerosen pentru rachete, de către resortisanți ai statelor membre sau de pe teritoriul statelor membre sau prin intermediul navelor sau aeronavelor care arborează pavilionul statelor membre, indiferent dacă carburantul provine sau nu de pe teritoriul statelor membre.
               (2)   Alineatul (1) nu se aplică în cazul în care Comitetul de sancțiuni a aprobat în prealabil, în mod excepțional și de la caz la caz, transferul către RPDC a unor astfel de produse pentru necesități umanitare esențiale verificate și sub rezerva adoptării unor măsuri specifice de monitorizare efectivă a livrării și a utilizării.
               (3)   Alineatul (1) nu se aplică în ceea ce privește vânzarea sau furnizarea de carburant de aviație unor aeronave civile de pasageri în afara RPDC exclusiv pentru consum în timpul zborului către RPDC și al zborului de întoarcere.”

               6.

               Articolul 5 se înlocuiește cu următorul text:
               „Articolul 5
               Statele membre nu oferă sprijin financiar public și privat pentru comerțul cu RPDC, inclusiv prin acordarea de credite la export, garanții sau asigurări resortisanților sau entităților acestora implicate în comerțul cu RPDC, în cazul în care un astfel de sprijin financiar ar putea să contribuie la programele sau activitățile RPDC care vizează armele nucleare, rachetele balistice sau alte arme de distrugere în masă sau la alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016) sau prin prezenta decizie, ori la eludarea măsurilor impuse de aceste rezoluții ale CSONU sau de prezenta decizie.”

               7.

               La articolul 7, alineatul (1) se înlocuiește cu următorul text:
               „(1)   Pentru a împiedica furnizarea de servicii financiare sau transferul către, dinspre sau cu tranzitarea teritoriului statelor membre, sau către resortisanți ai statelor membre sau entități constituite conform dreptului acestora sau de către aceștia sau de către persoane sau instituții financiare aflate sub jurisdicția acestora, a oricăror active sau resurse financiare sau de altă natură, inclusiv volume mari de numerar, care ar putea să contribuie la programele sau activitățile RPDC care vizează armele nucleare, rachetele balistice sau alte programe sau activități legate de arme de distrugere în masă sau alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016) sau de prezenta decizie, sau la eludarea măsurilor impuse de aceste rezoluții ale CSONU sau de prezenta decizie, statele membre efectuează o monitorizare mai atentă, în conformitate cu autoritățile lor naționale și cu legislația lor națională, a activităților desfășurate de instituțiile financiare aflate sub jurisdicția lor în raport cu:

                           (a)

                           bănci cu sediul în RPDC;

                           (b)

                           sucursale și filiale, aflate sub jurisdicția statelor membre, ale băncilor cu sediul în RPDC, enumerate în lista din anexa IV;

                           (c)

                           sucursale și filiale, din afara jurisdicției statelor membre, ale băncilor cu sediul în RPDC, enumerate în lista din anexa V; și

                           (d)

                           entități financiare care nu au sediul în RPDC și nu se află sub jurisdicția statelor membre, dar care sunt controlate de persoane sau de entități rezidente în RPDC, enumerate în lista din anexa V,

                     pentru a se evita contribuția unor astfel de activități la programele sau activitățile RPDC care vizează armele nucleare, rachetele balistice și alte arme de distrugere în masă.”

               8.

               Articolul 8 se înlocuiește cu următorul text:
               „Articolul 8
               (1)   Se interzice deschiderea pe teritoriul statelor membre a unor sucursale, filiale sau reprezentanțe ale băncilor din RPDC, inclusiv ale Băncii Centrale din RPDC, ale sucursalelor și filialelor acesteia, precum și ale altor entități financiare menționate la articolul 7 alineatul (1).
               (2)   Sucursalele, filialele și reprezentanțele existente se închid în termen de nouăzeci de zile de la adoptarea RCSONU 2270 (2016).
               (3)   Se interzice băncilor din RPDC, inclusiv Băncii Centrale din RPDC, sucursalelor și filialelor acesteia, precum și altor entități financiare menționate la articolul 7 alineatul (1):

                           (a)

                           crearea unor noi asocieri în participație cu bănci aflate sub jurisdicția statelor membre;

                           (b)

                           achiziționarea de participații în bănci aflate sub jurisdicția statelor membre;

                           (c)

                           instituirea sau menținerea unor relații de corespondență bancară cu bănci aflate sub jurisdicția statelor membre,

                     cu excepția cazului în care tranzacțiile menționate la literele (a), (b) și (c) de mai sus au fost aprobate în prealabil de către Comitetul de sancțiuni.
               (4)   Asocierile în participație, participațiile în capitalurile proprii și relațiile de corespondență bancară existente cu bănci din RPDC încetează în termen de nouăzeci de zile de la adoptarea RCSONU 2270 (2016).
               (5)   Se interzice instituțiilor financiare aflate pe teritoriul statelor membre sau sub jurisdicția acestora să deschidă reprezentanțe, filiale, sucursale sau conturi bancare în RPDC.
               (6)   Reprezentanțele, filialele sau conturile bancare existente în RPDC se închid în termen de nouăzeci de zile de la adoptarea RCSONU 2270 (2016) dacă statul membru relevant deține informații credibile care oferă motive întemeiate pentru a presupune că astfel de servicii financiare ar putea contribui la programul nuclear sau la cel de rachete balistice al RPDC sau la alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016).
               (7)   Alineatul (6) nu se aplică în cazul în care Comitetul de sancțiuni stabilește, de la caz la caz, că reprezentanțele, filialele sau conturile respective sunt necesare pentru furnizarea de asistență umanitară sau pentru activitățile misiunilor diplomatice în RPDC în temeiul Convenției de la Viena privind relațiile diplomatice sau pentru activitățile Organizației Națiunilor Unite, ale agențiilor specializate sau ale organizațiilor conexe ale acesteia sau pentru orice alte scopuri conforme cu RCSONU 1718 (2006), 1874 (2009), 2087 (2013), 2094 (2013) sau 2270 (2016).”

               9.

               La articolul 10, alineatul (1) se înlocuiește cu următorul text:
               „(1)   Statele membre, în acord cu autoritățile naționale și în conformitate cu legislația internă și cu dreptul internațional, inclusiv Convențiile de la Viena cu privire la relațiile diplomatice și cu privire la relațiile consulare, controlează toate încărcăturile aeronavelor sau ale navelor cu destinația RPDC, provenind din această țară sau care le tranzitează teritoriul, inclusiv pe aeroporturile, în porturile și în zonele lor de liber schimb, sau încărcăturile intermediate sau facilitate de RPDC sau de resortisanți ai RPDC sau de persoane sau entități care acționează în numele acestora sau conform instrucțiunilor acestora sau de entități deținute sau controlate de aceștia sau de persoane sau entități enumerate în anexa I, sau încărcăturile transportate de aeronave sau nave maritime aflate sub pavilionul RPDC, pentru a se asigura că nu are loc niciun transfer de mărfuri care să încalce dispozițiile RCSONU 1718 (2006), 1874 (2009), 2087 (2013), 2094 (2013) și 2270 (2016).”

               10.

               La articolul 10 se introduce următorul alineat:
               „(1a)   Statele membre, în acord cu autoritățile naționale și în conformitate cu legislația internă și cu dreptul internațional, inclusiv Convențiile de la Viena cu privire la relațiile diplomatice și cu privire la relațiile consulare, controlează toate încărcăturile aeronavelor sau ale navelor cu destinația RPDC, provenind din această țară sau care le tranzitează teritoriul, sau încărcăturile intermediate sau facilitate de RPDC sau de resortisanți ai RPDC sau de persoane sau entități care acționează în numele acestora, inclusiv pe aeroporturile și în porturile proprii, dacă dețin informații care oferă motive întemeiate pentru a presupune că încărcătura respectivă conține articole a căror furnizare, vânzare, transfer sau export se interzice în temeiul prezentei decizii.”

               11.

               Articolul 11 se înlocuiește cu următorul text:
               „Articolul 11
               (1)   Statele membre refuză să acorde aeronavelor permisiunea să aterizeze, să decoleze sau să survoleze teritoriul lor, dacă dețin informații care oferă motive întemeiate pentru a presupune că încărcătura conține articole a căror furnizare, vânzare, transfer sau export se interzice în temeiul RCSONU 1718 (2006), 1874 (2009), 2087 (2013), 2094 (2013) sau 2270 (2016) sau al prezentei decizii.
               (2)   Alineatul (1) nu se aplică în cazul aterizărilor de urgență sau al aterizărilor în scopuri de inspecție.”

               12.

               Se introduce următorul articol:
               „Articolul 11a
               (1)   Statele membre interzic intrarea oricărei nave în porturile lor dacă dețin informații care oferă motive întemeiate pentru a presupune că nava este deținută sau controlată, direct sau indirect, de o persoană sau o entitate inclusă în lista din anexa I sau că nava are o încărcătură a cărei furnizare, vânzare, transfer sau export se interzice în temeiul RCSONU 1718 (2006), 1874 (2009), 2087 (2013), 2094 (2013) sau 2270 (2016).
               (2)   Alineatul (1) nu se aplică în cazul unei urgențe sau în cazul revenirii la portul de origine sau în caz de inspecție sau în cazul în care Comitetul de sancțiuni stabilește în prealabil că intrarea este necesară în scopuri umanitare sau în orice alt scop conform cu obiectivele RCSONU 2270 (2016).”

               13.

               Se introduc următoarele articole:
               „Articolul 12a
               (1)   Este interzisă închirierea sau navlosirea navelor sau aeronavelor aflate sub un pavilion sau furnizarea de servicii de echipaj către RPDC, către persoanele sau entitățile enumerate în anexa I, către orice alte entități din RPDC, către orice altă persoană sau entitate care, potrivit constatărilor statului membru, a contribuit la eludarea sancțiunilor sau la încălcarea dispozițiilor RCSONU 1718 (2006), 1874 (2009), 2087 (2013), 2094 (2013) sau 2270 (2016), către orice persoană sau entitate care acționează în numele sau conform instrucțiunilor celor sus-menționate și către orice entitate deținută sau controlată de cele sus-menționate.
               (2)   Alineatul (1) nu se aplică închirierii, navlosirii sau furnizării de servicii de echipaj dacă statul membru în cauză a transmis în prealabil Comitetului de sancțiuni o notificare, de la caz la caz, și i-a furnizat informații care demonstrează că astfel de activități sunt exclusiv în scopuri de subzistență care nu vor fi utilizate de către persoane sau entități din RPDC pentru a genera venituri, precum și informații privind măsurile întreprinse pentru a evita ca activitățile respective să contribuie la încălcarea dispozițiilor RCSONU 1718 (2006), 1874 (2009), 2087 (2013), 2094 (2013) sau 2270 (2016).
               Articolul 12b
               Statele membre radiază orice navă care este deținută, exploatată sau dotată cu echipaj de către RPDC și nu înregistrează nicio astfel de navă care a fost radiată de un alt stat în temeiul punctului 19 din RCSONU 2270 (2016).
               Articolul 12c
               (1)   Este interzisă înregistrarea de nave în RPDC, obținerea autorizației pentru o navă de a arbora pavilionul RPDC sau deținerea, închirierea, exploatarea sau furnizarea de clasificări, certificări sau alte servicii conexe pentru nave sau încheierea de asigurări pentru nave aflate sub pavilionul RPDC.
               (2)   Alineatul (1) nu se aplică activităților notificate în prealabil Comitetului de sancțiuni de la caz la caz, cu condiția ca statul membru în cauză să furnizeze Comitetului de sancțiuni informații detaliate privind activitățile, inclusiv numele persoanelor și entităților implicate în acestea, informații care demonstrează că astfel de activități sunt exclusiv în scopuri de subzistență care nu vor fi utilizate de către persoane sau entități din RPDC pentru a genera venituri, precum și informații privind măsurile întreprinse pentru a evita ca activitățile respective să contribuie la încălcarea RCSONU 1718 (2006), 1874 (2009), 2087 (2013), 2094 (2013) sau 2270 (2016).”

               14.

               La articolul 13 alineatele (1) și (2) se înlocuiesc cu următorul text:
               „(1)   Statele membre iau măsurile necesare pentru a împiedica intrarea sau trecerea în tranzit pe teritoriul lor:

                           (a)

                           de către persoanele desemnate de Comitetul de sancțiuni sau de Consiliul de Securitate al Organizației Națiunilor Unite ca fiind responsabile, inclusiv sub formă de sprijin sau încurajare, de politicile RPDC în legătură cu programele sale care vizează armele nucleare, rachetele balistice și alte programe legate de arme de distrugere în masă, precum și de către membrii familiilor lor sau de către persoane care acționează în numele sau conform instrucțiunilor acestora, astfel cum sunt enumerate în anexa I;

                           (b)

                           persoanele care nu sunt cuprinse în anexa I, astfel cum sunt enumerate în anexa II:

                                       (i)

                                       care sunt responsabile, inclusiv sub formă de sprijin sau încurajare, de programele RPDC care vizează armele nucleare, rachetele balistice sau alte arme de distrugere în masă, sau persoane care acționează în numele sau conform instrucțiunilor acestora;

                                       (ii)

                                       care furnizează servicii financiare sau transferul către, dinspre sau cu tranzitarea teritoriului statelor membre, sau cu implicarea resortisanților statelor membre sau a entităților constituite în temeiul dreptului acestora, sau a oricăror persoane sau instituții financiare de pe teritoriul lor, ale oricăror active sau resurse financiare sau de altă natură care ar putea să contribuie la programele RPDC care vizează armele nucleare, rachetele balistice și alte arme de distrugere în masă;

                                       (iii)

                                       care sunt implicate, inclusiv prin furnizarea de servicii financiare, în furnizarea către și dinspre RPDC de arme și de materiale conexe de toate tipurile, sau în furnizarea către RPDC de articole, materiale, echipamente, bunuri și tehnologii care ar putea să contribuie la programele RPDC care vizează armele nucleare, rachetele balistice sau alte programe legate de arme de distrugere în masă;

                           (c)

                           persoanele care nu sunt cuprinse în anexa I sau în anexa II care desfășoară activități în numele sau conform instrucțiunilor unei persoane sau entități enumerate în anexa I sau în anexa II sau persoanele care contribuie la eludarea sancțiunilor sau la încălcarea dispozițiilor RCSONU 1718 (2006), 1874 (2009), 2087 (2013), 2094 (2013) sau 2270 (2016) sau ale prezentei decizii, astfel cum sunt enumerate în anexa III la prezenta decizie.

                     (2)   Alineatul (1) litera (a) nu se aplică în cazul în care Comitetul de sancțiuni stabilește, de la caz la caz, că o călătorie este justificată din motive umanitare, inclusiv pentru a îndeplini o datorie religioasă, sau în cazul în care acesta consideră că o derogare ar favoriza realizarea obiectivelor RCSONU 1718 (2006), 1874 (2009), 2087 (2013), 2094 (2013) sau 2270 (2016).”

               15.

               Se introduc următoarele articole:
               „Articolul 14a
               (1)   În conformitate cu dreptul intern și internațional aplicabil, statele membre expulzează de pe teritoriile lor, în scopul repatrierii către RPDC, diplomați sau reprezentanți guvernamentali ai RPDC sau alți resortisanți ai RPDC care acționează în calitate guvernamentală, în cazul în care stabilesc că aceștia activează în numele sau conform instrucțiunilor unei persoane sau entități incluse pe lista din anexa I sau ale unei persoane sau entități care contribuie la eludarea sancțiunilor sau la încălcarea dispozițiilor RCSONU 1718 (2006), 1874 (2009), 2087 (2013), 2094 (2013) sau 2270 (2016).
               (2)   Alineatul (1) nu se aplică în cazul tranzitării de către reprezentanți ai guvernului RPDC către sediul Organizației Națiunilor Unite sau către alte clădiri ale ONU în vederea desfășurării unor activități ale ONU.
               (3)   Alineatul (1) nu se aplică în cazul în care prezența unei persoane este necesară pentru îndeplinirea unor proceduri judiciare sau exclusiv în scopuri medicale, de siguranță sau în alte scopuri umanitare sau în cazul în care Comitetul de sancțiuni stabilește, de la caz la caz, că expulzarea persoanei ar fi contrară obiectivelor RCSONU 1718 (2006), 1874 (2009), 2087 (2013), 2094 (2013) și 2270 (2016).
               Articolul 14b
               (1)   În conformitate cu dreptul intern și internațional aplicabil, statele membre expulzează de pe teritoriile lor resortisanți ai țărilor terțe, în scopul repatrierii acestora către statele a căror cetățenie o dețin, în cazul în care statele membre stabilesc că aceștia activează în numele sau conform instrucțiunilor unei persoane sau entități incluse pe lista din anexa I sau că contribuie la eludarea sancțiunilor sau la încălcarea dispozițiilor RCSONU 1718 (2006), 1874 (2009), 2087 (2013), 2094 (2013) sau 2270 (2016).
               (2)   Alineatul (1) nu se aplică în cazul în care prezența unei persoane este necesară pentru îndeplinirea unor proceduri judiciare sau exclusiv în scopuri medicale, de siguranță sau în alte scopuri umanitare sau în cazul în care Comitetul de sancțiuni stabilește, de la caz la caz, că expulzarea persoanei ar fi contrară obiectivelor RCSONU 1718 (2006), 1874 (2009), 2087 (2013), 2094 (2013) și 2270 (2016).
               (3)   Alineatul (1) nu se aplică în cazul tranzitării de către reprezentanți ai guvernului RPDC către sediul Organizației Națiunilor Unite sau către alte clădiri ale ONU în vederea desfășurării unor activități ale ONU.”

               16.

               La articolul 15 alineatul (1), litera (c) se înlocuiește cu următorul text:

                           „(c)

                           persoanele și entitățile care nu sunt cuprinse în anexa I sau în anexa II, care acționează în numele sau conform instrucțiunilor unei persoane sau entități incluse în lista din anexa I sau anexa II, sau persoanele care contribuie la eludarea sancțiunilor sau la încălcarea dispozițiilor RCSONU 1718 (2006), 1874 (2009), 2087 (2013), 2094 (2013) sau 2270 (2016) sau ale prezentei decizii, astfel cum sunt enumerate în anexa III la prezenta decizie.”

               17.

               La articolul 15 alineatul (1) se introduce următoarea literă:

                           „(d)

                           entități ale guvernului RPDC sau Partidul Muncitorilor din Coreea sau de către persoane sau entități care acționează în numele sau la ordinele acestora sau de către entități deținute sau controlate de acestea, în cazul în care statul membru stabilește că sunt asociate la programul nuclear sau la cel de rachete balistice al RPDC sau la alte activități interzise prin RCSONU 1718 (2006), 1874 (2009), 2087 (2013), 2094 (2013) sau 2270 (2016) se îngheață.”

               18.

               Se introduc următoarele articole:
               „Articolul 15a
               Articolul 15 alineatul (1) litera (d) nu se aplică în ceea ce privește fondurile, alte active financiare și resurse economice care sunt necesare pentru a efectua activitățile misiunilor RPDC pe lângă Organizația Națiunilor Unite, agențiile specializate și organizațiile conexe ale acesteia sau activitățile altor misiuni diplomatice și consulare ale RPDC, și nici în ceea ce privește fondurile, alte active financiare și resurse economice pe care Comitetul de sancțiuni le stabilește în prealabil, de la caz la caz, ca fiind necesare pentru furnizarea de asistență umanitară, pentru denuclearizare sau pentru orice alt scop care este conform cu obiectivele RCSONU 2270 (2016).
               Articolul 15b
               (1)   Reprezentanțele entităților enumerate în anexa I se închid.
               (2)   Se interzice participarea directă sau indirectă la asocieri în participație sau la orice alte activități comerciale ale entităților enumerate în anexa I și ale persoanelor sau entităților care acționează pentru acestea sau în numele acestora.”

               19.

               Articolul 16 se înlocuiește cu următorul text:
               „Articolul 16
               Statele membre iau măsurile necesare pentru a manifesta vigilență și a preveni predarea sau formarea specializată a resortisanților RPDC pe teritoriul lor sau de către resortisanții lor în discipline care ar contribui la activitățile nucleare cu risc de proliferare ale RPDC și la dezvoltarea vectorilor purtători de arme nucleare, inclusiv predarea sau formarea în fizică avansată, simulare pe calculator avansată și alte științe informatice, navigație geospațială, inginerie nucleară, inginerie aerospațială, inginerie aeronautică și în discipline conexe.”

               20.

               Articolul 17 se înlocuiește cu următorul text:
               „Articolul 17
               Statele membre, în conformitate cu dreptul internațional, manifestă o vigilență sporită față de personalul diplomatic al RPDC, pentru a împiedica astfel de persoane să contribuie la programul nuclear sau la cel de rachete balistice al RPDC sau la alte activități interzise prin Rezoluțiile CSONU 1718 (2006), 1874 (2009), 2087 (2013), 2094 (2013) sau 2270 (2016) sau prin prezenta decizie, sau la eludarea măsurilor impuse prin respectivele rezoluții ale CSONU sau prin prezenta decizie.”

               21.

               Articolul 18 se înlocuiește cu următorul text:
               „Articolul 18
               Nu se va da curs niciunei cereri, inclusiv cererilor de despăgubire sau indemnizare sau oricărei alte cereri de aceeași natură, cum ar fi cererile de compensare, amenzi sau cererile de chemare în garanție, cererile de prelungire sau de plată a unei obligațiuni, garanții financiare, inclusiv cererile rezultate din scrisori de credit și instrumente similare în legătură cu orice contract sau tranzacție a cărei executare a fost afectată, în mod direct sau indirect, integral sau parțial, de măsurile stabilite în temeiul RCSONU 1718 (2006), 1874 (2009), 2087 (2013), 2094 (2013) și 2270 (2016), inclusiv de măsurile luate de Uniune sau de orice stat membru în conformitate cu deciziile relevante ale Consiliului de Securitate, măsuri necesare pentru punerea în aplicare a deciziilor respective sau în legătură cu aceasta, sau de măsurile care intră sub incidența prezentei decizii, din partea persoanelor sau entităților desemnate în anexa I, II sau III sau a oricărei alte persoane sau entități din RPDC, inclusiv din partea guvernului RPDC, a organismelor publice, societăților sau agențiilor acestuia, sau a oricărei persoane sau entități care prezintă o cerere prin intermediul sau în beneficiul unei astfel de persoane sau entități.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 31 martie 2016.

            Pentru Consiliu

            Președintele

         A.G. KOENDERS

      (1)  Decizia 2013/183/PESC a Consiliului din 22 aprilie 2013 privind măsuri restrictive împotriva Republicii Populare Democrate Coreene și de abrogare a Deciziei 2010/800/PESC (JO L 111, 23.4.2013, p. 52).


title: 2008/990/CE: Decizia Băncii Centrale Europene din 11 decembrie 2008 privind aprobarea volumului emisiunii de monede metalice în 2009 (BCE/2008/20)

text:
               31.12.2008

               RO

               Jurnalul Oficial al Uniunii Europene

               L 352/58

      DECIZIA BĂNCII CENTRALE EUROPENE

   din 11 decembrie 2008
   privind aprobarea volumului emisiunii de monede metalice în 2009
   (BCE/2008/20)
   (2008/990/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul de instituire a Comunității Europene, în special articolul 106 alineatul (2),
   având în vedere Decizia 2008/608/CE a Consiliului din 8 iulie 2008 privind adoptarea de către Slovacia a monedei unice la 1 ianuarie 2009 (1) în conformitate cu articolul 122 alineatul (2) din tratat, în special articolul 1,
   întrucât:

               (1)

               De la 1 ianuarie 1999, Banca Centrală Europeană (BCE) are dreptul exclusiv de a aproba volumul emisiunii de monede metalice de către statele membre care au adoptat moneda euro (denumite în continuare „state membre participante”).

               (2)

               Derogarea în favoarea Slovaciei prevăzută la articolul 4 din Actul de aderare din 2003 se abrogă cu efect de la 1 ianuarie 2009.

               (3)

               Cele 15 state membre participante în prezent și Slovacia au prezentat BCE spre aprobare estimările lor privind volumul emisiunii de monede metalice euro prevăzut pentru 2009, completat de note explicative privind metodologia de prognozare,

         ADOPTĂ PREZENTA DECIZIE:
   Articolul 1
   Aprobarea volumului emisiunii de monede metalice euro prevăzut pentru 2009
   BCE aprobă volumul emisiunii de monede metalice euro de către statele membre participante prevăzut pentru 2009, astfel cum se descrie în tabelul următor:

               (milioane EUR)

               Emisiunea de monede metalice destinate circulației și emisiunea monedelor de colecție (care nu sunt destinate circulației) în 2009

               Belgia

               105,4

               Germania

               632,0

               Irlanda

               65,5

               Grecia

               85,7

               Spania

               390,0

               Franța

               252,5

               Italia

               234,3

               Cipru

               22,5

               Luxemburg

               42,0

               Malta

               15,4

               Țările de Jos

               68,5

               Austria

               216,0

               Portugalia

               50,0

               Slovenia

               27,0

               Slovacia

               131,0

               Finlanda

               60,0

         Articolul 2
   Dispoziție finală
   Prezenta decizie se adresează statelor membre participante.

      Adoptată la Frankfurt pe Main, 11 decembrie 2008.

            Președintele BCE

         Jean-Claude TRICHET

      (1)  JO L 195, 24.7.2008, p. 24.


title: Decizia Consiliului din 25 iunie 1996 privind acceptarea de către Comunitate a Acordului pentru promovarea respectării măsurilor internaționale de conservare și gestionare de către navele de pescuit în marea liberă

text:
               04/Volumul 03

               RO

               Jurnalul Ofícial al Uniunii Europene

               83

         31996D0428

               L 177/24

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 25 iunie 1996
   privind acceptarea de către Comunitate a Acordului pentru promovarea respectării măsurilor internaționale de conservare și gestionare de către navele de pescuit în marea liberă
   (96/428/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 43 coroborat cu articolul 228 alineatul (2) prima teză și articolul 228 alineatul (3) primul paragraf,
   având în vedere propunerea Comisiei (1),
   având în vedere avizul Parlamentului European (2),
   întrucât cooperarea internațională este esențială pentru asigurarea conservării și a utilizării raționale, responsabile și durabile a resurselor biologice din marea liberă;
   întrucât Comunitatea a semnat Convenția Organizației Națiunilor Unite privind dreptul mării, care obligă toți membrii comunității internaționale să coopereze la conservarea și gestionarea resurselor biologice din marea liberă;
   întrucât, în ceea ce privește pescuitul maritim, Comunitatea are competența de a adopta măsuri de conservare și gestionare a resurselor halieutice și de a încheia acorduri în acest domeniu cu țări terțe sau organizații internaționale, astfel cum se prevede în declarația de competență pe care a prezentat-o Comunitatea în momentul aderării la Organizația Națiunilor Unite pentru Alimentație și Agricultură;
   întrucât practica de a cere atribuirea sau schimbarea pavilionului de către navele de pescuit pentru a se sustrage măsurilor internaționale de conservare și gestionare a resurselor vii marine trebuie descurajată;
   întrucât fiecare stat membru trebuie, prin urmare, să își îndeplinească responsabilitățile pentru a se asigura că navele de pescuit autorizate să îi arboreze pavilionul se conformează măsurilor internaționale de conservare și gestionare prin mijloace corespunzătoare și eficiente coordonate la nivel internațional;
   întrucât, în acest scop, Comunitatea a participat la negocieri internaționale care s-au încheiat cu aprobarea de către conferința Organizației Națiunilor Unite pentru Alimentație și Agricultură, la cea de-a douăzeci și șaptea sesiune în noiembrie 1993, a Acordului pentru promovarea respectării măsurilor internaționale de conservare și gestionare de către navele de pescuit în marea liberă;
   întrucât acest acord este un cadru util pentru consolidarea cooperării internaționale în vederea garantării faptului că eficiența măsurilor internaționale de conservare și gestionare nu este subminată;
   întrucât acest acord urmează să facă parte integrantă din codul internațional de conduită privind pescuitul responsabil invocat în Declarația de la Cancún din mai 1992;
   întrucât pescarii comunitari pescuiesc în marea liberă și este, prin urmare, în interesul Comunității să accepte acest acord,
   DECIDE:
   Articolul 1
   Comunitatea Europeană acceptă Acordul pentru promovarea respectării măsurilor internaționale de conservare și gestionare de către navele de pescuit în marea liberă.
   Textul acordului se anexează la prezenta decizie.
   Articolul 2
   Președintele Consiliului numește persoana autorizată să depună instrumentul de acceptare la directorul general al Organizației Națiunilor Unite pentru Alimentație și Agricultură în conformitate cu articolul X alineatul (2) din acord.

      Adoptată la Luxemburg, 25 iunie 1996.

            Pentru Consiliu

            Președintele

         M. PINTO

      (1)  JO C 229, 18.8.1994, p. 10.

      (2)  JO C 18, 23.1.1995, p. 438.